સરકારનું આ પગલું એવા સમયે લેવાઈ રહ્યું છે જ્યારે એવા સમાચારો મળે છે કે સરકારી કૉર્પોરેશનો પાસે મોટી માત્રામાં જમીન ખરીદવા માટે પૂરતાં નાણાં નથી. વધુમાં હવે લૅન્ડ ઍક્વિઝિશન ઍક્ટ સામાન્ય રીતે આકર્ષક વળતર આપી રહ્યો છે એવી પરિસ્થિતિમાં રાજ્યની સુધરાઈઓ (જેમાં મુંબઈની સુધરાઈ પણ સામેલ છે) એમને ખાનગી માલિકો પાસેથી જમીન ખરીદવાની ઘણી તકો મળે એમ લાગી રહ્યું છે. મહારાષ્ટ્ર રીજનલ ટાઉન પ્લાનિંગ ઍક્ટ મુજબ સરકારે જમીન ખરીદવાની પર્ચેઝ નોટિસ આપ્યા પછી ૧૨ માસમાં જમીન હસ્તગત કરવી જોઈએ નહીંતર માલિકને આ જમીન પાછી મળે છે અને જમીનની અનામતતા રદ થાય છે. લૅન્ડ ઍક્વિઝિશન ઍક્ટ આવ્યા પછી મુંબઈ સુધરાઈ અનામત પ્લૉટ પોતાનો દાવો ઠોકવા ઘણા જમીનમાલિકો આવશે એવી ધારણા રાખે છે.